Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 182

2. A vizsga tartalma 2.1. A textilműves műhelygyakorlat gyakorlati vizsga tartalma: A vizsgafeladatot az intézmény úgy határozza meg, hogy a megoldásból mérhető legyen a tanuló tárgytervező, tárgyalkotó képessége. A tárgytervező feladat tükrözze a tanuló funkciónak, gondolati tartalomnak megfelelő formatervező készségét, a textilművesség természetes alapanyagairól, műfaji sajátosságairól, tárgyköreiről, a hagyományos és kortárs textilek, a lakás- és öltözködéskultúra esztétikai törvényszerűségeiről megszerzett ismereteit. A tárgyalkotó feladat megoldása mutassa be a tanuló textilművességben megszerzett jártasságát, mesterségbeli tudását, művészi igényességét. A) Rajzi, tervezési dokumentációval, szakmai indoklással együtt benyújtott kész textilműves tárgy vagy tárgyegyüttes. A benyújtott – a tanári irányítással tervezett és kivitelezett – színes rajzi, tervezési munka alapján szabadon választott műveletekkel – szövéssel (torontáli, szumák, ógobelin, erdélyi festékes), nemezeléssel – létrehozott tárgy vagy a vásárolt textil meghatározott funkció szerinti alakításával (szabás, varrás…), díszítésével (szálhúzás, hímzés, batikolás, festés, nyomódúcos mintázás, applikálás, kollázsolt anyagtársítás…), illetve a felsorolt műveletek kombinációjával létrehozott vizsgamunka lehet: – használati tárgy, = textilbáb, = öltözetdarab, öltözetkiegészítő (kalap, táska, öv…), = lakástextil…, – textilplasztika. A vizsgamunkát a továbbképző utolsó évfolyamának szorgalmi ideje alatt, a második félévben kell elkészíteni, és a művészeti alapvizsga napját megelőzően tíz nappal kell a tanulónak leadnia a vizsgát szervező intézménynek. B) A záróvizsga helyszínén, ideje alatt önállóan tervezett és elkészített textilműves tárgy. A textilműves vizsgatárgy az intézmény által meghatározott használati funkcióra alkalmas, a tanuló által készített színes tervvázlat alapján, szabadon választott textilműves technikával létrehozott alkotás. A vizsgamunka többek között lehet szabad anyagtársításokkal létrehozott használati tárgy. 2006/62/II. szám 2.2. A textilműves műhelygyakorlat szóbeli vizsga tartalma: – a textilművesség természetes alapanyagai, – a textilművesség vegyszerei, – textilt létrehozó eszközök, technikák, – a textil fajtái, a textilfajták szerkezete, – textilműves díszítési módok, – a társműfajok (grafika, festészet) megjelenése a textilen, – a textilművesség ágai, – szőttesek, szőnyegek, – a textilművesség legjelentősebb tárgyi emlékei, – népi textíliák, – textilképek, textilplasztikák a kortárs művészetben, – divattörténet, – a textilművesség egészség- és környezetvédelmi alapismeretei.

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes